173 Jactancia

Procedit de superbia et facit hominem amittere fructum operum suorum. Exemplum, arbor ante tempus florens non bene fructificat <~~sed marcet~~>, Ysai. 17[:11]: *Mane semen tuum florebit*.

Item, arbor decorticata non bene fructificat sed marcet, sic homo denudans opera sua, 4 Reg. 10[:12-19], Rex Ezechias ostendit nunciis Babiloniorum per ostentacionem thesauros suos que omnia postmodum erant amissa.

Item, qui clamat se thesaurum portare cito poterat depredari. Vnde Gregorius in *Homilia,*[[1]](#endnote-1) depredari desiderat qui thesaurum publice portat in via. Exemplum gallina iuvencula tamen posuerit omni statim clamat et sic perdit. [2] Joan 1[:8]: *Videte vosmetipsos, ne perdatis quæ operati estis*. Iccirco Nabugodonosor postquam se dilatauerat iactando, *Nonne hec est Babilon magna quam ego edificam* audivit vocem *de cælo* *Regnum tuum* transiit *a te, et ab hominibus ejicient te*, etc., Dan. 4[:27-29].

¶ Item, iactant in terram non fructificat nisi occultetur. Ideo dicitur Joan. [12:25], qui perdit *animam suam* inveniet *eam*, id est, qui occultat opera, scilicet, item Ysai. 18[:5-6]: *Ante messem totus effloruit,* et sequitur, *et præcidentur ramusculi ejus … Et relinquentur avibus* *montium et bestiis.* Sic est de ostentantis per iactanciam, Ysai. 16[:6]: *Superbia ejus, et arrogantia ejus, … plus quam fortitudo ejus*. Vnde Isidorus, *De summo bono*, liber 3, capitulo 23,[[2]](#endnote-2) circumspice teipsum et nichil reperies in quo iactes nisi peccatum iactanciam. In operibus bonis Christus docet vitare, Matt. 6[:2]: *Cum facis eleemosynam, noli tuba canere ante te*. Inde dixit Quintilianus,[[3]](#endnote-3) odiosa res est iactancia fit, enim, audientibus fastidium sed etiam odium. Dicendum per iactancia numerauit populum Dei. /f. 51rb/ Ideo in tribus rebus dabatur sibi *optio*, 2 Reg. 24[:11].

Item, Leuit. 1[:16], precipitur quod de sacrificio auis pluma et vesicula pulmonis deponi deberent et proici *in loco* vbi *cineres* recondi solent. Quia illa propter que hoc videtur eleuari in superbiam retrudi debent ad memoria incineracionis. Vnde Augustinus, *De sermone Domini in monte* liber 2, cap. 19,[[4]](#endnote-4) maxime aduertendum est quod non in solo rerum corporearum nitore, set etiam in ipsis sordibus luctuosis esse posse iactanciam et eo periculosior est quo sub nomine seruitutis Dei decipit.

1. Gregory, *Homiliarum in Evangelia* 11.1 (PL 76:1115): Depraedari ergo desiderat, qui [Col.1115B] thesaurum publice portat in via. [↑](#endnote-ref-1)
2. Isidore, *Sentintiae* 3.23.2 (PL 83:697): Circumspice temetipsum, homo, nihilque tibi arroges, quae in te sunt praeter peccatum. Circumspice temetipsum, homo, nihilque tibi arroges, quae in te sunt praeter peccatum. [↑](#endnote-ref-2)
3. Quintillian, *The Orator’s Education* 11.1.15-16 (LCL 494:16-17): In primis igitur omnis sui vitiosa iactatio est, eloquentiae tamen in oratore praecipue, adfertque audientibus non fastidium modo sed plerumque etiam odium. [↑](#endnote-ref-3)
4. Augustine, *De Sermone domini in monte* 2.41 (PL 34:1287): In hoc autem capitulo maxime animadvertendum est, non in solo rerum corporearum nitore atque pompa, sed etiam in ipsis sordibus luctuosis esse posse jactantiam; et eo periculosiorem, quo sub nomine servitutis Dei decipit. [↑](#endnote-ref-4)